Ehdotus Euroopan parlamentin ja neuvoston asetus EHTY-tilastojärjestelmän jatkamisesta EHTY-sopimuksen voimassaolon päättymisen jälkeen /* KOM/2002/0160 lopull. - COD 2002/0078 */



Virallinen lehti nro 203 E , 27/08/2002 s. 0022 - 0023



Ehdotus EUROOPAN PARLAMENTIN JA NEUVOSTON ASETUS EHTY-tilastojärjestelmän jatkamisesta EHTY-sopimuksen voimassaolon päättymisen jälkeen (komission esittämä) PERUSTELUT 1. Taustaa Euroopan terästeollisuus tuottaa noin viidenneksen maailman teräksestä. Euroopassa on noin 300 teräsyritystä, ja teräksen valmistamiseen liittyvien mittakaavaetujen vuoksi useimmat näistä ovat suuryrityksiä. Teollisuuden palveluksessa on noin 275 000 työntekijää. Tilastot ovat tärkeä päätöksentekoprosessin apuväline sekä poliittisille päätöksentekijöille että yrityksille. Toimiala on pääomavaltainen, mutta kysyntä voi vaihdella voimakkaasti. Kattava tilastojärjestelmä kehittyi viimeksi kuluneiden 50 vuoden aikana EHTY:n poliittisia tarpeita ja toimialan tarpeita palvelemaan. Tämä tapahtui läheisessä yhteistyössä Euroopan teräsalan järjestöjen kanssa. Useimmissa jäsenvaltioissa komissio on kerännyt tietoja suoraan joko teräsyhtiöiltä tai niiden kansallisilta järjestöiltä. Vuoteen 2000 asti suoritettiin 17 kuukausittaista, yksi neljännesvuosittainen ja 12 vuosittaista kyselyä. Määrää vähennettiin vuonna 2000. Eurostat on toteuttanut selvityksiä käyttäjien tarpeista. Niissä on kartoitettu alat, joilta tarvitaan tilastotietoa EHTY-sopimuksen päättymisen jälkeenkin. Komission eri alojen politiikasta vastaavat yksiköt, jäsenvaltioiden ministeriöt ja teollisuus pyysivät, että terästeollisuuden avaintilastojen tuottamista jatkettaisiin. Nykyinen yhteisön terästilastojärjestelmä nojautuu Euroopan hiili- ja teräsyhteisön (EHTY) perustamissopimukseen, joka päättyy 23. heinäkuuta 2002. Perustamissopimuksen päättyminen aiheuttaisi sen, että tietojen kerääminen loppuisi kesken vuotta 2002. Käyttäjät ovat selkeästi ilmaisseet, että järjestelmän muutoksen olisi tapahduttava vuoden 2003 tiedoista alkaen. Jäsenvaltioiden hallitusten välisen konferenssin 26. helmikuuta 2001 annettuun päätösasiakirjaan liitetyssä 24. julistuksessa kehotetaan neuvostoa huolehtimaan siitä, että EHTY:n tilastojärjestelmä säilytetään EHTY:n perustamissopimuksen päättymisen jälkeen 31. joulukuuta 2002 asti. Asetusluonnoksessa on kyse EHTY-terästilastojen keräämisen jatkamisesta vuoden 2002 loppuun asti. Asetus mahdollistaa tietojen keräämisen koko vuodelta 2002. Tältä kaudelta Eurostatin olisi tarkoitus kerätä tiedot kuten nykyisen tiedontoimittajaverkon avulla. Eurostat kerää tiedot pääosin yrityksiltä ja niiden yhdistyksiltä. Tietojen keruu ei sen vuoksi koske suoraan useimpia jäsenvaltioiden tilastolaitoksia. Järjestöt ovat ilmoittaneet komissiolle ja jäsenvaltioille olevansa valmiita jatkamaan tietojen keräämistä. 2. Asetuksen sisältö Ehdotus käsittää 22 nykyistä rauta- ja terästilastojen kyselylomaketta. Kuukausittaisia kyselylomakkeita on 14, ja ne käsittelevät seuraavia aiheita: - harkkoraudan tuotanto - raakateräksen tuotanto - levytuotteiden ja pitkien terästuotteiden valmistus - työllisyyden muutokset rauta- ja terästeollisuudessa (EHTY) - työtunnit rauta- ja terästeollisuudessa (EHTY) - teräs- ja valurautaromua koskeva tase - EHTY-terästuotteiden vastaanotto suoraan tai tukkukauppiaiden välityksellä - terästoimitukset tuotteittain ja teräslaaduittain yhteisön maihin ja terästoimitukset yhteensä - terästoimitukset tuotteittain ja teräslaaduittain kolmansiin maihin - seostettujen ja seostamattomien erikoisterästen toimitukset ryhmittäin yhteisön maihin ja kolmansiin maihin - raakaraudan toimitukset ja uudet tilaukset myyntiä varten - teräksen uudet tilaukset yhteisöstä ja kolmansista maista - teräksen uudet tilaukset kolmansista maista - rauta- ja terästuotteiden vastaanotot, toimitukset ja varastot varastonpitäjittäin eriteltyinä Yksi neljännesvuosittainen kyselylomake koskee valanne-, välituote-, levytuote- ja pitkien tuotteiden varastoja Vuosittaisia kyselylomakkeita on seitsemän ja ne käsittelevät seuraavia aiheita: - raaka-aineiden kulutus raaka-raudan tuotantoon - raaka-aineiden kulutus terästehtaassa - polttoaineen ja energian kulutus ja sähköenergiatase terästeollisuudessa - terästoimitukset kansallisille markkinoille tuotteittain ja kuluttajatoimialoittain - EHTY-sopimuksen mukaisten tuotteiden toimitukset arvon mukaan eriteltyinä - rauta- ja terästeollisuuden investointimenot (EHTY) - rauta- ja terästeollisuuden tuotantokapasiteetti (EHTY) Luettelo tähän ehdotukseen sisältyvistä kyselylomakkeista on esitetty Eurostatin terästilastokomitealle, joka koostuu terästeollisuuden järjestöjen ja kansallisten tilastolaitosten edustajista. Komitea piti ehdotusta hyvänä. Asetusluonnos esiteltiin tilasto-ohjelmakomitealle syyskuussa 2001. Jäsenvaltioiden suuri enemmistö kannatti ehdotettua asetusta. Tämän asetuksen hyväksyminen mahdollistaisi terästilastojen keruun koko vuodelta 2002, jolloin vältettäisiin keskelle vuotta sijoittuva katkos. 2002/0078 (COD) Ehdotus EUROOPAN PARLAMENTIN JA NEUVOSTON ASETUS EHTY-tilastojärjestelmän jatkamisesta EHTY-sopimuksen voimassaolon päättymisen jälkeen EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen, ja erityisesti sen 285 artiklan 1 kohdan, ottavat huomioon komission ehdotuksen, [1] [1] EYVL C [...], [...], s. [...]. ottavat huomioon talous- ja sosiaalikomitean lausunnon, [2] [2] EYVL C [...], [...], s. [...]. ottavat huomioon alueiden komitean lausunnon, [3] [3] EYVL C [...], [...], s. [...]. noudattavat perustamissopimuksen 251 artiklassa määrättyä menettelyä, [4] [4] EYVL C [...], [...], s. [...]. sekä katsovat seuraavaa: (1) Terästeollisuutta koskevat tilastot ovat välttämättömiä yhteisön teräsalaa koskevan politiikan toteuttamiseksi. (2) Euroopan hiili- ja teräsyhteisön (EHTY) perustamissopimuksen voimassaolo päättyy 23 päivänä heinäkuuta 2002. (3) Yhteisön terästilastot kerätään EHTY-tilastojärjestelmän mukaisesti EHTY-sopimuksen voimassaolon päättymiseen asti. (4) Terästilastojen käyttäjät tarvitsevat katkeamattomat sarjat vuoden 2002 jälkipuoliskolta. (5) Jäsenvaltioiden hallitusten välisen konferenssin 26 päivänä helmikuuta 2001 annettuun päätösasiakirjaan liitetyssä 24. julistuksessa neuvostoa kehotetaan huolehtimaan siitä, että EHTY:n tilastojärjestelmä säilytetään EHTY:n perustamissopimuksen päättymisen jälkeen 31 päivään joulukuuta 2002 asti, EHTY:n perustamissopimuksen voimassaolon päättymisen taloudellisista seurauksista ja hiili- ja terästutkimusrahastosta annetun pöytäkirjan 2 artiklan mukaisesti. (6) Päätöksellä 89/382/ETY, Euratom [5] perustettua tilasto-ohjelmakomiteaa on kuultu mainitun päätöksen 3 artiklan mukaisesti, [5] EYVL L 181, 28.6.89, s. 47. OVAT ANTANEET TÄMÄN ASETUKSEN: 1 artikla Tämän asetuksen tarkoituksena on huolehtia siitä, että EHTY-tilastojärjestelmä säilytetään EHTY-sopimuksen voimassaolon päättymisen jälkeen 31 päivään joulukuuta 2002 asti. 2 artikla Rautaa ja terästä tuottavia teräsalan yrityksiä, sellaisina kuin ne on EHTY-sopimuksessa määritelty, kehotetaan edelleen toimittamaan komissiolle 24 päivästä heinäkuuta 2002 lähtien viitevuotta 2002 koskevat tilastot (kyselylomakkeet), jotka on laadittu tämän asetuksen liitteenä lueteltujen päätösten ja suosituksen mukaisesti. 3 artikla Voimaantulo Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tätä asetusta sovelletaan 24 päivästä heinäkuuta 2002 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä päivänä kuuta . Euroopan parlamentin puolesta Neuvoston puolesta Puhemies Puheenjohtaja LIITE Tilastot Tilastot on toimitettava komissiolle siten kuin seuraavissa, jäljempänä lueteltujen päätösten ja suosituksen mukaisesti laadituissa kyselylomakkeissa on kuvattu ja ehdoissa on määritelty: 1. Komission päätös N:o 1566/86/EHTY, tehty 24 päivänä helmikuuta 1986 rauta- ja terästilastoista, sellaisena kuin se on viimeksi muutettuna 16 päivänä kesäkuuta 2000 tehdyllä komission päätöksellä N:o 1273/2000/EHTY: - kyselylomake 2-10 harkkoraudan tuotannosta - kyselylomake 2-11 raakateräksen tuotannosta - kyselylomake 2-13 levytuotteiden ja pitkien tuotteiden tuotannosta - kyselylomake 2-14 valanne-, välituote-, levytuote- ja pitkien tuotteiden varastoista - kyselylomake 2-31 työllisyyden muutoksista rauta- ja terästeollisuudessa (EHTY) - kyselylomake 2-32 työtunneista rauta- ja terästeollisuudessa (EHTY) - kyselylomake 2-50 teräs- ja valurautaromua koskevasta taseesta - kyselylomake 2-51 raaka-aineiden kulutuksesta raakaraudan tuotantoon - kyselylomake 2-54 raaka-aineiden kulutuksesta terästehtaassa - kyselylomake 2-56 EHTY-terästuotteiden vastaanotosta suoraan tai tukkukauppiaiden välityksellä - kyselylomake 2-58 polttoaineen ja energian kulutuksesta ja sähköenergiataseesta terästeollisuudessa - kyselylomake 2-71 terästoimituksista yhteisön maihin ja toimituksista yhteensä - kyselylomake 2-72 terästoimituksista kolmansiin maihin - kyselylomake 2-73 terästoimituksista kansallisille markkinoille tuotteittain ja kuluttajatoimialoittain - kyselylomake 2-74 seostettujen ja seostamattomien erikoisterästen toimituksista ryhmittäin yhteisön maihin ja kolmansiin maihin - kyselylomake 2-76 EHTY-sopimuksen mukaisten tuotteiden toimituksista yhteensä arvon mukaan eriteltyinä - kyselylomake 2-79 I raakaraudan toimituksista ja uusista tilauksista myyntiä varten - kyselylomake 2-80 teräksen uusista tilauksista (yhteisö ja kolmannet maat) - kyselylomake 2-81 uusista tilauksista kolmansista maista. 2. Komission päätös N:o 81/3302/EHTY, annettu 18 päivänä marraskuuta 1981, investointeja koskevista tiedoista, jotka teräsalan yritysten on toimitettava: - kyselylomake 2-60 rauta- ja terästeollisuuden investointimenoista (EHTY) - kyselylomake 2-61 rauta- ja terästeollisuuden kapasiteetista (EHTY) 3. Komission suositus N:o 780/94/EHTY, annettu 16 päivänä marraskuuta 1994, terästukkukaupan tilastoista: - kyselylomake 3-70 terästuotteiden vastaanotoista, toimituksista ja varastoista varastonpitäjittäin eriteltyinä. SÄÄDÖKSEEN LIITTYVÄ RAHOITUSSELVITYS Politiikan ala(t): Tilastot Toiminnan ala(t): Rauta- ja terästilastot Toimenpiteen nimi: Ehdotus Euroopan parlamentin ja neuvoston asetukseksi EHTY-tilastojärjestelmän jatkamisesta EHTY-sopimuksen voimassaolon päättymisen jälkeen 1. BUDJETTIKOHTA/-KOHDAT B5-6000 - Kolmansia valtioita koskeva tilastotietopolitiikka 2. NUMEROTIEDOT 2.1. Toimenpiteen kokonaismäärärahat (B-osa): 0,033 milj. euroa maksusitoumusmäärärahoina 2.2. Toimenpiteen soveltamisaika: 24. heinäkuuta 2002 alkaen 2.3. Monivuotinen kokonaismenoarvio: a) Maksusitoumusmäärärahojen/maksumäärärahojen aikataulu (rahoitustuki) (vrt. kohta 6.1.1) milj. euroa (kolmen desimaalin tarkkuudella) >TAULUKON PAIKKA> b) Tekninen ja hallinnollinen apu ja tukimenot (vrt. kohta 6.1.2) >TAULUKON PAIKKA> >TAULUKON PAIKKA> c) Henkilöstö- ja muiden hallintomenojen kokonaisvaikutus rahoitukseen (vrt. kohdat 7.2 ja 7.3) >TAULUKON PAIKKA> >TAULUKON PAIKKA> 2.4. Yhteensopivuus ohjelmasuunnitelman ja rahoitusnäkymien kanssa X Ehdotus on tehdyn ohjelmasuunnitelman mukainen. Ehdotus edellyttää rahoitusnäkymien kyseisen otsakkeen ohjelmasuunnitelman muuttamista Ehdotus voi edellyttää toimielinten sopimuksen määräysten soveltamista. 2.5. Vaikutukset tuloihin [6] [6] Lisätietoja erillisessä ohjeasiakirjassa. Ei vaikuta tuloihin (kyseessä ovat toimenpiteen toteuttamiseen liittyvät tekniset näkökohdat). TAI X Vaikutukset tuloihin ovat seuraavat: (milj. euroa yhden desimaalin tarkkuudella) >TAULUKON PAIKKA> 3. BUDJETTITIEDOT >TAULUKON PAIKKA> 4. OIKEUSPERUSTA - Euroopan yhteisön perustamissopimus ja erityisesti sen 285 artiklan 1 kohta 5. KUVAUS JA PERUSTELUT 5.1. Yhteisön toiminnan tarve [7] [7] Lisätietoja erillisessä ohjeasiakirjassa. 5.1.1. Toiminnan tavoitteet Rauta- ja terästeollisuutta koskevien yhteisön tilastojen toimittaminen poliittisten päätöksentekijöiden ja teollisuuden tarpeisiin. 5.2. Suunnitellut toimet ja yhteisön rahoitustukea koskevat yksityiskohtaiset säännöt Teräksen tuotantotietojen keruuta jatketaan samaan tapaan kuin vuoden 2002 ensimmäisellä puoliskolla, jolloin tiedot kerätään EHTY-sopimuksen mukaisesti, ja teräsyritykset vastaavat tietojen toimittamisesta Eurostatille. Eurostat vastaa tietokannan päivittämisestä, tietojen arvioinnista ja tarvittaessa estimoinnista. Valmiit tiedot toimitetaan ulkopuoliselle taittajalle (desk top publisher), joka lähettää kuvausvalmiin version Eurostatille. Tilastojulkaisujen painatus ja myynti toteutetaan Eurostatin sisäisesti. Kohdeyleisö: 450 tilaajaa Sopimuksen mukaisesti toimeksisaajalle maksetaan Eurostatille toimitettujen laskujen pohjalta. 5.3. Toteutusta koskevat yksityiskohtaiset säännöt Terästietokannasta haettujen tietojen pohjalta toimeksisaaja laatii ja taittaa (desk top publishing) viisi kuukausittaista ja yhden vuosittaisen julkaisun rauta- ja terästilastoista. Edellä mainitut julkaisut ovat kuvausvalmiissa muodossa PDF-muotoisena Acrobat-tiedostona. Tietojen syöttäminen ja arviointi sekä lopullisen julkaisun tarkistus edellyttävät yhden C-virkamiehen työpanosta ja osaa A-virkamiehen työpanoksesta. 6. RAHOITUSVAIKUTUKSET 6.1. Kokonaisrahoitusvaikutus, B-osa (koko ohjelmakaudeksi) 6.1.1. Rahoitustuki Maksusitoumusmäärärahat (milj. euroa kolmen desimaalin tarkkuudella) >TAULUKON PAIKKA> 6.2. Toimenpidekohtainen kustannuslaskelma, B osa (koko ohjelmakaudeksi) [8] [8] Lisätietoja erillisessä ohjeasiakirjassa. (Jos toimia on useita, on ilmoitettava kuhunkin toimeen kuuluvista konkreettisista toimenpiteistä tarkat tiedot suoritteiden laajuuden ja kustannusten arviointia varten.) Maksusitoumusmäärärahat (milj. euroa kolmen desimaalin tarkkuudella) >TAULUKON PAIKKA> Laskutapa on tarvittaessa selitettävä. 7. VAIKUTUKSET HENKILÖSTÖÖN JA HALLINTOMENOIHIN 7.1. Vaikutus henkilöstöön >TAULUKON PAIKKA> 7.2. Henkilöstön taloudellinen kokonaisvaikutus >TAULUKON PAIKKA> Määrät vastaavat 12 kuukauden kokonaismenoja. 7.3. Muut toimesta johtuvat hallintomenot >TAULUKON PAIKKA> Määrät vastaavat 12 kuukauden kokonaismenoja. 1 Mainittava komitean laji sekä ryhmä, johon se kuuluu. I. Yhteensä vuodessa (7.2 + 7.3) II. Toimen kesto III. Toimen kokonaiskustannukset (I x II) // 54 000 EUR 1 vuosi 54 000 EUR 8. SEURANTA JA ARVIOINTI 8.1. Seurantajärjestelmä Toimeksisaajalle toimitettavat tiedot arvioidaan Eurostatin sisäisesti. Suoritteiden laaduntarkastus tehdään sisäisesti ennen painatusta. Julkaisujen yleinen laatu tarkastetaan Eurostatin sisällä. 8.2. Arvioinnin yksityiskohtaiset säännöt ja arviointijaksot Suoritteiden ja lopullisten julkaisujen arviointi toteutetaan aina viipymättä. 9. PETOSTEN TORJUNTATOIMET Maksut suoritetaan vasta sen jälkeen, kun on tarkistettu, että sopimusehtoja on noudatettu ja että laskut ja suoritteet vastaavat toisiaan.